د شام د حکومت مخالف وسلوال او کورنۍ به یې د غوطه څخه وځي
غوطه څخه د وسلوالو د وتلو ورسته به محاصره شوي سیمه د حکومت ولکې ته ورشي. د غوطه د حرستا سیمې نه د وتلو وړاندې وسلوالو ١٣ جنگي قیدیان ازاد کړې دي
د شام د حکومت او روسي ځواکونو د تېرې یوې میاشت راهېسې غوطه په بې دریغه بمبارۍ په هدف کړې ده. خو دا ورستۍ معاهده د ستونزو سره مخ دې ښار کې جنگ ودرولو لپاره لومړی انتظام دی. غوطه د تېرو اووه کلونو راهېسې د باغیانو په قبضه کې و. دا معاهده د غوطه ښار نورو سیمو لپاره د تگلارې کار کوی شی. الاخباریه نومي حکومتي ټیلي ویژن دا تړون د هیواد لپاره گټه ور وباله. د ټېلې وژن خبریال رابی دیبا ویلي دي ١٠ بسونه حرستا ته داخل شوي دي چې وسلوال د ښار نه بوځي. د شام حکومت ټولو وسله والو مخالفینو ته د ترهگرو نوم ورکوي. د سیمی نه راغلې ویډیو رپورټونو کې په لسګونو بسونه حرستا ته د ننوتلو په انتظار لیدل کیږي. ناقدین وايی دا د خلکو د بې ځایه کولو فارموله ده او هغه کسان چې د صدر بشار الاسد مخالفین دي د ښار نه ویستل کیږي. امید کیږي چې شا او خوا ٦٠٠٠ عام خلک به د تندلارو سره ښار پریږدي، چې ځینی پکې د تندلارو کورنۍ او فعالین دي. ځیني هغه خلک پکې شامل دي چې د حکومت د امنیتي ځواکونو د انتقام نه ویریږي. ددې نه علاوه په نامعلومه شمیره خلک ددې نه وړاندې په حرستا د حکومت په بمبارۍ کې وژل شوي او یا د معاهدې ډیر وړاندې په خپل سر وتلي دي.